I semifinalen imponerte svenskene igjen ved å beseire Vest-Tyskland med 3-1. Fontaine puttet på enda et mål i Frankrikes kamp mot Brasil, men det var ikke nok til å stoppe Brasil. Med hat trick av Pelé vant Brasil hele 5-2. I bronsefinalen scoret Fontaine ytterligere fire mål da Frankrike slo Vest-Tyskland 6-3. Dermed hadde Fontaine scoret 13 mål i løpet av VM-turneringen, en rekord som fremdeles står.